Source: http://masodikkerulet.hu/akadalymentes/hirek/birosagi_ulnok_felhivas.html
Timestamp: 2019-05-22 03:07:09
Document Index: 26172377

Matched Legal Cases: ['Bíróság ', 'bíróság ', 'bíróság ', 'bíróság ', 'bíróság ', 'bíróság ']

II. kerületi portál vakok és gyengénlátók számára - Felhívás bírósági ülnöki megbízatásra
Felhívás bírósági ülnöki megbízatásra
Magyarország Köztársasági Elnöke az Alaptörvényben rögzített társasbíráskodás elvének biztosítása érdekében a bírósági ülnökök választását 2019. március 7. és április 30. napja közé eső időtartamra tűzte ki.
Kerületünkből a Budapesti II. és III. Kerületi Bíróság munkáját segítendő ülnökök választása történik.
A bírák jogállásáról és javadalmazásáról szóló 2011. évi CLXII. törvény (Bjt.) 215. § (1) bekezdése szerint a járásbíróság ülnökeit a bíróság székhelye szerint illetékes helyi önkormányzat képviselő-testülete választja meg. A Bjt. 213. § (1) bekezdése értelmében az ülnököket a bíróság illetékességi területén lakóhellyel rendelkező nagykorú magyar állampolgárok, a bíróság illetékességi területén működő helyi önkormányzatok és az egyesületek – kivéve pártokat – jelölik.
Az idézett törvény 212. § (1) bekezdése értelmében ülnöknek az a 30. évét betöltött magyar állampolgár választható meg, aki nem áll cselekvőképességet érintő gondnokság vagy támogatott döntéshozatal hatálya alatt, továbbá büntetlen előéletű és nem áll közügyektől eltiltás hatálya alatt sem.
A jelölt hatósági erkölcsi bizonyítvánnyal igazolja büntetlen előéletét.
• pszichológus, vagy
Amennyiben a bíróság ülnöki munkájában részt kíván venni, a Budapest II. kerületi Polgármesteri Hivatal Jegyzői Igazgatóság Jogi Osztálya tud további felvilágosítást adni,
346-5500, 346-5537 telefonszámokon, vagy molnarne.szabados.judit@masodikkerulet.hu valamint hantosne.hana.adrienn@masodikkerulet.hu e-mail címen.